nibzard/narodne-novine-full-text-markdown huggingface dataset:
## Rješenje kojim se društvu SL Invest d.o.o. za upravljanje fondovima, Zagreb, odobravaju izmjene Statuta Slavonskog zatvorenog investicijskog fonda d.d., Zagreb

### NN 54/2009 (6.5.2009.), Rješenje kojim se društvu SL Invest d.o.o. za upravljanje fondovima, Zagreb, odobravaju izmjene Statuta Slavonskog zatvorenog investicijskog fonda d.d., Zagreb

54 06.05.2009 Rješenje kojim se društvu SL Invest d.o.o. za upravljanje fondovima, Zagreb, odobravaju izmjene Statuta Slavonskog zatvorenog investicijskog fonda d.d., Zagreb

HRVATSKA AGENCIJA ZA NADZOR FINANCIJSKIH USLUGA

1260

Sukladno odredbama članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga »Narodne novine« broj 140/05) te članka 5., 7., 61., 104., 105. stavak 1. i 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, temeljem zahtjeva društva SL Invest d.o.o. za upravljanje fondovima, Zagreb, Vončinina 2, u predmetu odobrenje izmjena Statuta Slavonskog zatvorenog investicijskog fonda d.d., temeljem odluke Uprave na sjednici održanoj 30. travnja 2009. donosi

RJEŠENJE

1. Društvu SL Invest d.o.o. za upravljanje fondovima, Zagreb, Vončinina 2, odobravaju se izmjene Statuta Slavonskog zatvorenog investicijskog fonda d.d., Zagreb, Vončinina 2.

2. Društvo SL Invest d.o.o. za upravljanje fondovima, Zagreb, Zagreb, Vončinina 2, obvezno je objaviti Statut Slavonskog zatvorenog investicijskog fonda d.d., u jednim dnevnim novinama koje se prodaju na teritoriju Republike Hrvatske u roku od sedam (7) dana od dobivanja odobrenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/14

Urbroj: 326-113-09-2

Zagrebu, 30. travnja 2009.

Član Uprave
Ivica Letinić, v. r.

Rješenje, NN 54/2009-1260
## Pravilnik o izmjenama i dopunama Pravilnika o osobnoj nadzornoj knjižici, iskaznici humanitarnog razminiranja i vođenju upisnika

### NN 55/2009 (8.5.2009.), Pravilnik o izmjenama i dopunama Pravilnika o osobnoj nadzornoj knjižici, iskaznici humanitarnog razminiranja i vođenju upisnika

55 08.05.2009 Pravilnik o izmjenama i dopunama Pravilnika o osobnoj nadzornoj knjižici, iskaznici humanitarnog razminiranja i vođenju upisnika

MINISTARSTVO UNUTARNJIH POSLOVA

1271

Na temelju članka 67. stavka 1. podstavka 2., 3. i 4. Zakona o humanitarnom razminiranju (»Narodne novine«, broj: 153/05, 63/07. i 152/08.), ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O OSOBNOJ NADZORNOJ KNJIŽICI, ISKAZNICI HUMANITARNOG RAZMINIRANJA I VOĐENJU UPISNIKA

Članak 1.

U Pravilniku o osobnoj nadzornoj knjižici, iskaznici humanitarnog razminiranja i vođenju upisnika (»Narodne novine«, 111/07.) članak 3. mijenja se i glasi:

»Članak 3.

Zahtjev za izdavanje iskaznice podnosi se osobno Ministarstvu unutarnjih poslova (u daljnjem tekstu: Ministarstvo).

Uz zahtjev iz stavka 1. ovoga članka podnositelj mora priložiti sljedeće dokaze:

– potvrdu Hrvatskog centra za razminiranje, ovlaštene pravne osobe ili obrtnika, ne stariju od 15 dana, s nazivom radnog mjesta na koji je raspoređen, za koje se traži iskaznica humanitarnog razminiranja;

– presliku izdane ovlasti (pirotehničko nadzornika, pirotehničkog nadglednika, voditelja radilišta, pirotehničara, pomoćnog djelatnika) za koju traži iskaznicu;

– dokaz da je iskaznica nakon što je izgubljena, otuđena ili na drugi način nestala oglašena nevažećom u »Narodnim novinama«;

– fotografiju veličine 30 mm x 35 mm;

– dokaz o uplaćenoj upravnoj pristojbi;

– dokaz o podmirenju troškova izdavanja iskaznice.

Podnositelj zahtjeva iz stavka 1. ovoga članka može obavljati poslove humanitarnog razminiranja na temelju potvrde koju će Ministarstvo izdati na njegov zahtjev, ukoliko je uz zahtjev priložio sve dokaze propisane ovim člankom.

Ministar unutarnjih poslova utvrđuje visinu troškova izdavanja iskaznice humanitarnog razminiranja.«.

Članak 2.

U članku 8. stavak 3. mijenja se i glasi:

»Osoba iz stavka 1. ovoga članka može obavljati poslove humanitarnog razminiranja na temelju potvrde koju će Ministarstvo izdati na njen zahtjev nakon podnesenog zahtjeva za izdavanje nove iskaznice humanitarnog razminiranja na temelju članka 3. stavka 2. ovoga Pravilnika.«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-25257/2-2009.

Zagreb, 30. travnja 2009.

Ministar
Tomislav Karamarko, v. r.

Pravilnik, NN 55/2009-1271
## Rješenje o utvrđivanju cijena obuke i ispita za polaznike Tečaja prometnih redara odnosno službenika jedinica lokalne samouprave

### NN 55/2009 (8.5.2009.), Rješenje o utvrđivanju cijena obuke i ispita za polaznike Tečaja prometnih redara odnosno službenika jedinica lokalne samouprave

55 08.05.2009 Rješenje o utvrđivanju cijena obuke i ispita za polaznike Tečaja prometnih redara odnosno službenika jedinica lokalne samouprave

MINISTARSTVO UNUTARNJIH POSLOVA

1272

Na temelju članka 14. stavka 2. Pravilnika o uvjetima za obavljanje poslova upravljanja prometom, nadzora i premještanja nepropisno zaustavljanih i parkiranih vozila kada te poslove obavljaju jedinice lokalne samouprave te programu i načinu osposobljavanja službenika (»Narodne novine«, broj 143/08), ministar unutarnjih poslova donosi

RJEŠENJE

I.

Ovim Rješenjem utvrđuje se cijena obuke i ispita za polaznike Tečaja prometnih redara odnosno službenike jedinica lokalne samouprave koji će obavljati poslove upravljanja prometom te nadzora i premještanja nepropisno zaustavljanih i parkiranih vozila, u iznosu od 2.200,00 kuna po polazniku (u cijenu nije uračunat smještaj i prehrana).

II.

Cijena ponovljenog ispita iz točke I. ovog Rješenja iznosi 880,00 kuna po polazniku.

III.

Prikupljena sredstva iz točke I. i II ovog Rješenja uplaćuju se u Riznicu Ministarstva financija Republike Hrvatske, broj računa 1001005-1863000160 poziv na broj model 63 7005-713-22322.

IV.

Ovo Rješenje stupa na snagu danom objave u »Narodnim novinama«.

Broj: 511-01-152-24033/2-2009.

Zagreb, 30. travnja 2009.

Ministar
Tomislav Karamarko, v. r.

Rješenje, NN 55/2009-1272
## Pravilnik o izmjeni Pravilnika o vođenju upisnika registriranih i odobrenih objekata te o postupcima registriranja i odobravanja objekata u poslovanju s hranom

### NN 55/2009 (8.5.2009.), Pravilnik o izmjeni Pravilnika o vođenju upisnika registriranih i odobrenih objekata te o postupcima registriranja i odobravanja objekata u poslovanju s hranom

55 08.05.2009 Pravilnik o izmjeni Pravilnika o vođenju upisnika registriranih i odobrenih objekata te o postupcima registriranja i odobravanja objekata u poslovanju s hranom

MINISTARSTVO POLJOPRIVREDE, RIBARSTVA I RURALNOG RAZVOJA

1275

Na temelju članka 50. stavka 3., članka 52. stavka 3., članka 53. stavka 4. i članka 54. stavka 3. Zakona o hrani (»Narodne novine«, broj 46/07 i 155/08) ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O VOĐENJU UPISNIKA REGISTRIRANIH I ODOBRENIH OBJEKATA TE O POSTUPCIMA REGISTRIRANJA I ODOBRAVANJA OBJEKATA U POSLOVANJU S HRANOM

Članak 1.

U Pravilniku o vođenju upisnika registriranih i odobrenih objekata te o postupcima registriranja i odobravanja objekata u poslovanju s hranom (»Narodne novine«, broj 125/08), u članku 31. stavku 2. podstavak 1. mijenja se i glasi:

– Članak 5. stavak 1) točka d) ovoga Pravilnika stupa na snagu 1. siječnja 2010. godine.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/09-01/86

Urbroj: 525-06-09-1

Zagreb, 30. travnja 2009.

Ministar
mr. sc. Božidar Pankretić, v. r.

Pravilnik, NN 55/2009-1275
## Naredba o zabrani uvoza i provoza preko područja Republike Hrvatske živih svinja i njihovih proizvoda radi sprječavanja unošenja virusa svinjske gripe podtipa H1N1

### NN 55/2009 (8.5.2009.), Naredba o zabrani uvoza i provoza preko područja Republike Hrvatske živih svinja i njihovih proizvoda radi sprječavanja unošenja virusa svinjske gripe podtipa H1N1

55 08.05.2009 Naredba o zabrani uvoza i provoza preko područja Republike Hrvatske živih svinja i njihovih proizvoda radi sprječavanja unošenja virusa svinjske gripe podtipa H1N1

MINISTARSTVO POLJOPRIVREDE, RIBARSTVA I RURALNOG RAZVOJA

1276

Na temelju članka 17. stavka 3. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O ZABRANI UVOZA I PROVOZA PREKO PODRUČJA REPUBLIKE HRVATSKE ŽIVIH SVINJA I NJIHOVIH PROIZVODA RADI SPRJEČAVANJA UNOŠENJA VIRUSA SVINJSKE GRIPE
PODTIPA H1N1

I.

1. Radi sprječavanja unošenja u Republiku Hrvatsku virusa svinjske gripe podtipa H1N1 zabranjuje se ulazak u Republiku Hrvatsku sljedećih pošiljaka podrijetlom iz Meksika:

a) živih domaćih i divljih svinja;

b) sjemena domaćih i divljih svinja;

c) embrija/jajnih stanica domaćih i divljih svinja;

d) mesa domaćih i divljih svinja;

e) proizvoda od mesa domaćih i divljih svinja koji nisu bili obrađeni na način kojim bi sa sigurnošću bio uništen virus svinjske gripe;

f) proizvoda životinjskog podrijetla (od svinja) namijenjenih za poljoprivrednu, industrijsku i drugu uporabu koji nisu bili obrađeni na način kojim bi sa sigurnošću bio uništen virus svinjske gripe;

g) proizvoda životinjskog podrijetla (od svinja) namijenjenih farmaceutskoj ili medicinskoj (kirurškoj) uporabi koji nisu bili obrađeni na način kojim bi sa sigurnošću bio uništen virus svinjske gripe;

h) patološkog materijala i bioloških proizvoda (od svinja) koji nisu bili obrađeni na način kojim bi sa sigurnošću bio uništen virus svinjske gripe;

2. Navedena zabrana odnosi se i na pošiljke domaćih i divljih svinja koje potječu iz drugih država ako se prije ulaska na teritorij Republike Hrvatske provoze preko područja Meksika.

II.

Danom stupanja na snagu ove Naredbe prestaje važiti Naredba o zabrani uvoza i provoza preko područja Republike Hrvatske živih svinja i njihovih proizvoda radi sprječavanja unošenja virusa svinjske gripe podtipa H1N1 (»Narodne novine«, broj 52/09).

III.

Ova Naredba stupa na snagu danom objave u »Narodnim novinama«.

Klasa: NP 322-06/09-01/55

Urbroj: 525-11-2-0486/2

Zagreb, 5. svibnja 2009.

Ministar
mr. sc Božidar Pankretić, v. r.

Naredba, NN 55/2009-1276
## Odluka o proširenju primjene Kolektivnog ugovora za djelatnosti drvne i papirne industrije

### NN 55/2009 (8.5.2009.), Odluka o proširenju primjene Kolektivnog ugovora za djelatnosti drvne i papirne industrije

MINISTARSTVO GOSPODARSTVA, RADA I PODUZETNIŠTVA

1279

Na temelju članka 201. stavka 1. Zakona o radu (»Narodne novine« br. 38/95, 54/95, 65/95, 102/98, 17/01, 82/01, 114/03, 123/03, 142/03. i 30/04.), ministar nadležan za rad donosi

ODLUKU

O PROŠIRENJU PRIMJENE KOLEKTIVNOG UGOVORA ZA DJELATNOSTI DRVNE I PAPIRNE INDUSTRIJE

I.

Primjena Kolektivnog ugovora za djelatnosti drvne i papirne industrije koji je zaključen 8. svibnja 2008. godine, Anexa I. zaključenog 8. svibnja 2008. i Anexa II. zaključenog 2. rujna 2008. godine, proširuje se na sve poslodavce i radnike u djelatnostima drvne i papirne industrije u Republici Hrvatskoj.

II.

Ova Odluka stupa na snagu osmoga dana od dana objave u »Narodnim novinama«.

Klasa: 006-04/08-01/33

Urbroj: 526-08-01-02/1-09-10

Zagreb, 6. veljače 2009.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Odluka, NN 55/2009-1279
## Naredba o visini naknade za izvršeni pregled zrakoplova, zavisno od kategorije, namjene i udovoljavanja posebnim uvjetima

### NN 55/2009 (8.5.2009.), Naredba o visini naknade za izvršeni pregled zrakoplova, zavisno od kategorije, namjene i udovoljavanja posebnim uvjetima

MINISTARSTVO MORA, PROMETA I INFRASTRUKTURE

1281

Na temelju članka 157. točka 11. Zakona o zračnom prometu (»Narodne novine«, broj 132/98, 178/04 i 46/07), ministar mora, prometa i infrastrukture donosi

NAREDBU

O VISINI NAKNADE ZA IZVRŠENI PREGLED ZRAKOPLOVA, ZAVISNO OD KATEGORIJE, NAMJENE I UDOVOLJAVANJA POSEBNIM UVJETIMA

Članak 1.

(1) Za izvršeni pregled zrakoplova, zavisno od kategorije, namjene i uvjeta kojima mora udovoljavati zavisno od djelatnosti, plaća se naknada u kunama i to za:

|  |  |  |  |  |
| --- | --- | --- | --- | --- |
| ZRAKOPLOVI | | | | |
| VRSTA PREGLEDA | NAMJENA | KATEGORIJA ZRAKOPLOVA | | |
| Prometna | Opća | Posebna |
| Osnovni pregled | Komercijalna | 5.652,00 kn | 2.826,00 kn | 1.394,00 kn |
| Privatna | 2.826,00 kn | 1.394,00 kn | 678,00 kn |
| Redovni pregled i izvanredni pregled | Komercijalna | 2.826,00 kn | 1.394,00 kn | 678,00 kn |
| Privatna | 1.394,00 kn | 678,00 kn | 339,00 kn |

(2) Naknada iz stavka 1. ovoga članka uplaćuje se prilikom podnošenja zahtjeva za pregled zrakoplova.

Članak 2.

Naknada iz članka 1. stavak 1. ove Naredbe uplaćuje se u kunama na žiro-račun Agencije za civilno zrakoplovstvo, kod Hrvatske poštanske banke d.d. Zagreb, broj 2390001-1100357510.

Članak 3.

Prilikom pregleda zrakoplova, ovlaštenim osobama za pregled zrakoplova, podnositelj zahtjeva za pregled zrakoplova osigurava sredstva na ime dnevnice i troškove prijevoza.

Članak 4.

Danom stupanja na snagu ove Naredbe prestaje važiti Naredba o visini naknade za izvršeni pregled zrakoplova, zavisno od kategorije, namjene i udovoljavanja posebnim uvjetima (»Narodne novine«, broj 31/93 i 8/94).

Članak 5.

Ova Naredba stupa na snagu danom objave u »Narodnim novinama«.

Klasa: 011-01/09-04/5

Urbroj: 530-09-09-2

Zagreb, 10. ožujka 2009.

Ministar
mora, prometa i infrastrukture
Božidar Kalmeta, v. r.

Naredba, NN 55/2009-1281
## Pravilnik o izmjenama i dopunama Pravilnika o ustroju i načinu rada područnih vijeća i matičnih odbora

### NN 55/2009 (8.5.2009.), Pravilnik o izmjenama i dopunama Pravilnika o ustroju i načinu rada područnih vijeća i matičnih odbora

NACIONALNO VIJEĆE ZA ZNANOST

1282

Na temelju članka 19. stavka 4. Zakona o znanstvenoj djelatnosti i visokom obrazovanju (»Narodne novine«, broj 123/03, 105/04, 174/04, 02/07 i 46/07), Nacionalno vijeće za znanost, na 46. sjednici održanoj 8. travnja 2009. godine donijelo je

PRAVILNIK

O IZMJENAMA I DOPUNAMA PRAVILNIKA O USTROJU I NAČINU RADA PODRUČNIH VIJEĆA I MATIČNIH ODBORA

Članak 1.

U Pravilniku o ustroju i načinu rada područnih vijeća i matičnih odbora (»Narodne novine«, broj 76/05, 113/05 – Odluka USRH i 118/05) u članku 9. stavku 1. podstavak 5. mijenja se i glasi:

»Područje društvenih znanosti

– polje ekonomije,

– polje informacijskih i komunikacijskih znanosti,

– polje pedagogije, edukacijsko-rehabilitacijske znanosti, logopedije i kineziologije,

– polje politologije, sociologije, demografije, socijalne djelatnosti i sigurnosne i obrambene znanosti,

– polje prava,

– polje psihologije,«

U članku 9. stavku 1. podstavak 7. mijenja se i glasi:

»Umjetničko područje

– polje kazališne umjetnosti (scenske i medijske umjetnosti), filmske umjetnosti (filmske, elektroničke i medijske umjetnosti pokretnih slika), glazbene umjetnosti, likovne umjetnosti, primijenjene umjetnosti, plesne umjetnosti i umjetnost pokreta.«

Članak 2.

U članku 10. stavku 3. iza riječi »matični odbori i«, brišu se riječi »o tome izvješćuju«.

Članak 3.

U članku 22. stavku 1. iza riječi: »obavlja«, brišu se riječi »Ministarstvo znanosti, obrazovanja i športa«, a iza riječi: »znanost i« dodaje se riječ: »visoko«.

Članak 4.

U članku 23. iza riječi »pismohrani«, brišu se riječi »Ministarstvo znanosti, obrazovanja i športa ili«, a iza riječi: »znanost i« dodaje se riječ: »visoko«.

Članak 5.

Ovaj Pravilnik stupa na snagu danom donošenja, a objavit će se u »Narodnim novinama«.

Klasa: 640-03/09-06/0008

Urbroj: 355-03-09-01

Zagreb, 22. travnja 2009.

Predsjednik
Nacionalnog vijeća za znanost
prof. dr. sc. Krešimir Pavelić, v. r.

Pravilnik, NN 55/2009-1282
## Izmjena Izvatka iz odluka o plaÄ‡anju doprinosa u pauĹˇalnom iznosu udruĹľenjima obrtnika, podruÄŤnim obrtniÄŤkim komorama i Hrvatskoj obrtniÄŤkoj komori za II., III. i IV. tromjeseÄŤje 2009. godinu ("Narodne novine" br. 2/2009 i 26/2009)

### NN 55/2009 (8.5.2009.), Izmjena Izvatka iz odluka o plaÄ‡anju doprinosa u pauĹˇalnom iznosu udruĹľenjima obrtnika, podruÄŤnim obrtniÄŤkim komorama i Hrvatskoj obrtniÄŤkoj komori za II., III. i IV. tromjeseÄŤje 2009. godinu ("Narodne novine" br. 2/2009 i 26/2009)

HRVATSKA OBRTNIÄŚKA KOMORA

1283

Sukladno ÄŤlanku 19. Odluke o obveznicima, osnovici, visini i stopi, te naÄŤinu i rokovima za plaÄ‡anje doprinosa Hrvatskoj obrtniÄŤkoj komori (Â»Narodne novineÂ« br. 1/2002, 158/02, 204/03 i 41/06) daje se

IZMJENA IZVATKA

IZ ODLUKA O PLAÄ†ANJU DOPRINOSA U PAUĹ ALNOM IZNOSU UDRUĹ˝ENJIMA OBRTNIKA, PODRUÄŚNIM OBRTNIÄŚKIM KOMORAMA I HRVATSKOJ OBRTNIÄŚKOJ KOMORI
ZA II., III. i IV. TROMJESEÄŚJE 2009. GODINU
(Â»Narodne novineÂ« br. 2/2009 i 26/2009)

|  |  |  |  |  |  |
| --- | --- | --- | --- | --- | --- |
| Redni broj | Naziv podruÄŤne obrtniÄŤke komore i naziv udruĹľenja obrtnika /U:O:/ pripadnosti obveznika doprinosa u pauĹˇalnom iznosu | Visina doprinosa u pauĹˇalnom iznosu za | | | |
| udruĹľenje obrtnika | podruÄŤnu obrtniÄŤku komoru | Hrvatsku obrtniÄŤku komoru | Ukupno mjeseÄŤno  3 + 4 + 5 |
| 1 | 2 | 3 | 4 | 5 | 6 |
|  |  |  |  |  |  |
| OBRTNIÄŚKA KOMORA BJELOVARSKO-BILOGORSKE Ĺ˝UPANIJE | | | | | |
| 44 | U.O. BJELOVAR | 42,00 | 30,00 | 18,00 | 90,00 |

Broj: 17-986-1381/2-115-2009.

Zagreb, 4. svibnja 2009.

Glavni tajnik Komore
Ivan ÄŚoviÄ‡, dipl. iur., v. r.

Ostalo, NN 55/2009-1283

ViĹˇe


OpÄ‡i uvjeti koriĹˇtenjaZaĹˇtita privatnosti[Pristup podatcima](/data_access_hr.aspx)[ELI](/about_eli_hr.aspx)

Â©2026. g. Narodne novine d.d.

, izrada [Novena d.o.o.](http://novena.hr/)

## ZaĹˇtita privatnosti
## Odluka o visini naknade za utvrđivanje uvjeta za početak rada autoškole

### NN 55/2009 (8.5.2009.), Odluka o visini naknade za utvrđivanje uvjeta za početak rada autoškole

HRVATSKI AUTOKLUB

1284

Na temelju članka 16. i 25. Pravilnika Hrvatskog autokluba o stručnom nadzoru nad radom autoškola (»Narodne novine«, broj 33/09), Upravni odbor Hrvatskog autokluba na svojoj 12. sjednici održanoj 29. travnja 2009. godine donio je

ODLUKU

O VISINI NAKNADE ZA UTVRĐIVANJE UVJETA ZA POČETAK RADA AUTOŠKOLE

Članak 1.

Visina naknade utvrđivanja propisanih uvjeta rada autoškole iznosi za:

|  |  |
| --- | --- |
| 1. početak rada autoškole, podružnice ili izdvojenog pogona | – 1600,00 kuna |
| 2. promjenu naziva odnosno statusnog obilježja autoškole | – 980,00 kuna |
| 3. proširenje djelatnosti autoškole | – 1200,00 kuna |
| 4. promjenu sjedišta (lokacije) odnosno nekog drugog uvjeta za rad autoškole | – 1200,00 kuna. |

Članak 2.

U naknadi iz članka 1. ove Odluke nije sadržan porez na dodanu vrijednost.

Članak 3.

Troškove stručnog nadzora iz članka 1. ove Odluke snosi autoškola. Naknada se uplaćuje prije obavljanja stručnog nadzora.

Članak 4.

Ova Odluka stupa na snagu osmog dana od dana objave u »Narodnim novinama«.

Broj: 4068/5-5.

Zagreb, 29. travnja 2009.

Predsjednik
Ivo Bikić, dipl. iur., v. r.

Odluka, NN 55/2009-1284
## Odluka kojom se poništava dio Javnog natječaja za dodjelu koncesija za obavljanje djelatnosti radija i/ili televizije-tablica 1. djelatnost radija-točka 7. Grad Rab (L-RB)

### NN 55/2009 (8.5.2009.), Odluka kojom se poništava dio Javnog natječaja za dodjelu koncesija za obavljanje djelatnosti radija i/ili televizije-tablica 1. djelatnost radija-točka 7. Grad Rab (L-RB)

55 08.05.2009 Odluka kojom se poništava dio Javnog natječaja za dodjelu koncesija za obavljanje djelatnosti radija i/ili televizije-tablica 1. djelatnost radija-točka 7. Grad Rab (L-RB)

AGENCIJA ZA ELEKTRONIČKE MEDIJE

1308

Na temelju članka 61. stavka 1. Zakona o elektroničkim medijima (»Narodne novine« broj 122/03, 79/07 i 32/08) i članka 22. stavka 1. točke 1. Pravilnika o sadržaju i postupku javnog natječaju za davanje koncesije za obavljanje djelatnosti radija i/ili televizije (»Narodne novine« broj 98//07 i 105/07), Vijeće je na 16-09 sjednici održanoj 24. travnja 2009., a temeljem provedenog Javnog natječaja za davanje koncesija za obavljanje djelatnosti radija i/ili televizije broj 01/09 (»Narodne novine« broj 21/09) i provedenoga postupka utvrđivanja postojanja uvjeta za davanje koncesije donijelo sljedeću

ODLUKU

I. Poništava se dio Javnog natječaja za dodjelu koncesija za obavljanje djelatnosti radija i/ili televizije – tablica 1. djelatnost radija – točka 7. Grad Rab (L-RB).

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Vijeće za elektroničke medije na svojoj 04-09 sjednici održanoj dana 10. veljače 2009. godine donijelo je Odluku o raspisivanju Javnog natječaja broj 01/09 za davanje koncesija za obavljanje djelatnosti radija. Javni natječaj objavljen je u »Narodnim novinama« broj 21/09 od 16. veljače 2009. godine i u propisanom roku na javni natječaj za davanje koncesija u tablici 1. pod točkom 7. Grad Rab ponudu je dostavio ponuditelj Radio Rab d.o.o.

Vijeće je razmatranjem, usporedbom i ocjenom zaprimljenih ponuda utvrdilo da jedini ponuditelj za davanje koncesije za obavljanje djelatnosti radija na području Grada Raba – Radio Rab d.o.o. nije podnijela prijavu koja ispunjava sve uvjete propisane Javnim natječajem. Utvrđeno je da ponudi nedostaju podaci o financijskoj i kadrovskoj sposobnosti ponuđača u skladu s Pravilnikom o posebnim tehničkim, prostornim, financijskim i kadrovskim uvjetima za obavljanje djelatnosti radija i televizije (Narodne novine broj 111/07).

Slijedom navedenoga odlučeno je kao u dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je ona konačna, ali se može pokrenuti upravni spor pred Upravnim sudom Republike Hrvatske u roku od 30 dana od dana primitka odluke. Tužba se predaje ili šalje neposredno sudu Republike Hrvatske u Zagrebu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/09-02/0023

Urbroj: 567-01/09-01

Zagreb, 24. travnja 2009.

AGENCIJA ZA ELEKTRONIČKE MEDIJE
 VIJEĆE ZA ELEKTRONIČKE MEDIJE
 ZAMJENIK PREDSJEDNIKA VIJEĆA

Jure Ivančić, dipl. iur., v. r.

Odluka, NN 55/2009-1308
## Odluka kojom se poništava dio Javnog natječaja za dodjelu koncesija za obavljanje djelatnosti radija i/ili televizije-tablica 2. djelatnost televizije -točka 2. Grad Jastrebarsko (G-JA)

### NN 55/2009 (8.5.2009.), Odluka kojom se poništava dio Javnog natječaja za dodjelu koncesija za obavljanje djelatnosti radija i/ili televizije-tablica 2. djelatnost televizije -točka 2. Grad Jastrebarsko (G-JA)

55 08.05.2009 Odluka kojom se poništava dio Javnog natječaja za dodjelu koncesija za obavljanje djelatnosti radija i/ili televizije-tablica 2. djelatnost televizije -točka 2. Grad Jastrebarsko (G-JA)

AGENCIJA ZA ELEKTRONIČKE MEDIJE

1309

Na temelju članka 61. stavka 1. Zakona o elektroničkim medijima (»Narodne novine« broj 122/03, 79/07 i 32/08) i članka 22. stavka 1. točke 1. Pravilnika o sadržaju i postupku javnog natječaju za davanje koncesije za obavljanje djelatnosti radija i/ili televizije (»Narodne novine« broj 98//07 i 105/07), Vijeće je na 16-09 sjednici održanoj 24. travnja 2009., a temeljem provedenog Javnog natječaja za davanje koncesija za obavljanje djelatnosti radija i/ili televizije broj 01/09 (»Narodne novine« broj 21/09) i provedenoga postupka utvrđivanja postojanja uvjeta za davanje koncesije donijelo sljedeću

ODLUKU

I. Poništava se dio Javnog natječaja za dodjelu koncesija za obavljanje djelatnosti radija i/ili televizije – tablica 2. djelatnost televizije – točka 2. Grad Jastrebarsko (G-JA).

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Vijeće za elektroničke medije na svojoj 04-09 sjednici održanoj dana 10. veljače 2009. godine donijelo je Odluku o raspisivanju Javnog natječaja broj 01/09 za davanje koncesija za obavljanje djelatnosti radija. Javni natječaj objavljen je u »Narodnim novinama« broj 21/09 od 16. veljače 2009. godine i u propisanom roku na javni natječaj za davanje koncesija u tablici 2. pod točkom 2. Grad Jastrebarsko ponudu je dostavio ponuditelj TV Plus d.o.o.

Vijeće je razmatranjem, usporedbom i ocjenom zaprimljenih ponuda utvrdilo da jedini ponuditelj za davanje koncesije za obavljanje djelatnosti radija na području Grada Jastrebarskog – TV Plus d.o.o. nije podnijela prijavu koja ispunjava sve uvjete propisane Javnim natječajem. Utvrđeno je da ponudi ne udovoljava u dijelu koji se odnosi na financijsku i kadrovsku sposobnosti ponuđača u skladu s Pravilnikom o posebnim tehničkim, prostornim, financijskim i kadrovskim uvjetima za obavljanje djelatnosti radija i televizije (»Narodne novine« broj 111/07).

Slijedom navedenoga odlučeno je kao u dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je ona konačna, ali se može pokrenuti upravni spor pred Upravnim sudom Republike Hrvatske u roku od 30 dana od dana primitka odluke. Tužba se predaje ili šalje neposredno sudu Republike Hrvatske u Zagrebu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/09-02/0024

Urbroj: 567-01/09-01

Zagreb, 24. travnja 2009.

AGENCIJA ZA ELEKTRONIČKE MEDIJE
 VIJEĆE ZA ELEKTRONIČKE MEDIJE
 ZAMJENIK PREDSJEDNIKA VIJEĆA

Jure Ivančić, dipl. iur., v. r.

Odluka, NN 55/2009-1309
## Ispravak Zakona o ograničavanju uporabe duhanskih proizvoda

### NN 55/2009 (8.5.2009.), Ispravak Zakona o ograničavanju uporabe duhanskih proizvoda

55 08.05.2009 Ispravak Zakona o ograničavanju uporabe duhanskih proizvoda

HRVATSKI SABOR

1314

Nakon izvršenog uspoređivanja s izvornim tekstom utvrđena je pogreška u Zakonu o ograničavaju uporabe duhanskih proizvoda koji je objavljen u »Narodnim novinama« broj 125 od 29. listopada 2008., te se daje

ISPRAVAK

ZAKONA O OGRANIČAVANJU UPORABE DUHANSKIH PROIZVODA

U članku 5. stavku 4. podstavku 10. na kraju teksta iza riječi: »liječnikom/ljekarnikom« pogreškom je otisnuta obla zatvorena zagrada: »)«.

Klasa: 310-29/09-02/01

Zagreb, 4. svibnja 2009.

Tajnik
Hrvatskoga sabora
Josip Sesar, prof., v. r.

Ostalo, NN 55/2009-1314
## Odluka kojom se odlikuje Njegova Ekscelencija Jakob Gijsbert de Hoop Scheffer, Glavni tajnik NATO saveza, Veleredom kralja Petra Krešimira IV. s lentom i Danicom, za izniman doprinos jačanju međunarodnog položaja Republike Hrvatske i promicanju suradnje između NATO-a i Republike Hrvatske

### NN 56/2009 (13.5.2009.), Odluka kojom se odlikuje Njegova Ekscelencija Jakob Gijsbert de Hoop Scheffer, Glavni tajnik NATO saveza, Veleredom kralja Petra Krešimira IV. s lentom i Danicom, za izniman doprinos jačanju međunarodnog položaja Republike Hrvatske i promicanju suradnje između NATO-a i Republike Hrvatske

PREDSJEDNIK REPUBLIKE HRVATSKE

1315

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlikuje

Njegova Ekscelencija

Jakob Gijsbert de Hoop Scheffer

Glavni tajnik NATO saveza

VELEREDOM KRALJA PETRA KREŠIMIRA IV. S LENTOM I DANICOM

za izniman doprinos jačanju međunarodnog položaja Republike Hrvatske i promicanju suradnje između NATO-a i Republike Hrvatske.

Klasa: 060-04/09-03/01

Urbroj: 71-05-04/2-09-01

Zagreb, 5. veljače 2009.

Predsjednik
Republike Hrvatske
Stjepan Mesić, v. r.

Odluka, NN 56/2009-1315
## Uredba o izmjenama i dopuni Uredbe o viznom sustavu

### NN 56/2009 (13.5.2009.), Uredba o izmjenama i dopuni Uredbe o viznom sustavu

56 13.05.2009 Uredba o izmjenama i dopuni Uredbe o viznom sustavu

VLADA REPUBLIKE HRVATSKE

1322

Na temelju članka 29. stavka 1. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), te članka 15. stavka 3. i članka 209. Zakona o strancima (»Narodne novine«, br. 79/2007 i 36/2009), Vlada Republike Hrvatske je na sjednici održanoj 7. svibnja 2009. godine donijela

UREDBU

O IZMJENAMA I DOPUNI UREDBE O VIZNOM SUSTAVU

Članak 1.

U članku 1. Uredbe o viznom sustavu (»Narodne novine«, broj 41/2008), riječ: »boravka« zamjenjuje se riječima: »kratkotrajnog boravka (u daljem tekstu: boravak do 90 dana)«.

Članak 2.

U članku 5. stavku 1., u popisu država, prema abecednom redu, dodaju se: »Republika Kazakstan«, »Republika Kolumbija«, »Republika Kosovo« i »Republika Peru«.

Stavak 2. mijenja se i glasi:

»Iznimno od odredbe članka 4. ove Uredbe, nositelji valjanih diplomatskih putovnica sljedećih država ne trebaju vizu za ulazak u Republiku Hrvatsku i boravak do 90 dana, odnosno za prelazak preko državnog područja Republike Hrvatske:

– Alžirska Narodna Demokratska Republika,

– Hašemitska Kraljevina Jordan.«.

Članak 3.

Ova Uredba stupa na snagu osmog dana od dana objave u »Narodnim novinama«.

Klasa: 216-03/09-01/01

Urbroj: 5030104-09-1

Zagreb, 7. svibnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Uredba, NN 56/2009-1322
## Odluka o obvezi rada ureda državne uprave na dan izbora 17. svibnja 2009. godine

### NN 56/2009 (13.5.2009.), Odluka o obvezi rada ureda državne uprave na dan izbora 17. svibnja 2009. godine

56 13.05.2009 Odluka o obvezi rada ureda državne uprave na dan izbora 17. svibnja 2009. godine

VLADA REPUBLIKE HRVATSKE

1323

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 7. svibnja 2009. godine, donijela

ODLUKU

O OBVEZI RADA UREDA DRŽAVNE UPRAVE NA DAN IZBORA 17. SVIBNJA 2009. GODINE

I.

Uredi države uprave u županijama i Gradski ured za opću upravu Grada Zagreba, odnosno službenici koji rade na pripremi, provjeri i izradi popisa birača te izdavanju potvrda, radit će na dan izbora 17. svibnja 2009. godine (nedjelja), za sve vrijeme glasovanja od 7 do 19 sati.

II.

Rad izvan redovnog radnog vremena na poslovima omogućavanja pregleda popisa birača građana, pripreme i izrade popisa birača, izvadaka te drugih poslova određuje predstojnik ureda, ovisno o potrebama i mjesnim prilikama u županiji.

III.

Za provedbu ove Odluke zadužuju se predstojnici ureda državne uprave i gradonačelnik Grada Zagreba.

IV.

Državnim službenicima i namještenicima za rad na dan izbora isplatit će se naknada, sukladno odredbama Kolektivnog ugovora, na temelju podataka verificiranih od Središnjeg državnog ureda za upravu.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-03/09-01/01

Urbroj: 5030106-09-1

Zagreb, 7. svibnja 2009.

Predsjednik
dr. sc. Ivo Sanader, v. r.

Odluka, NN 56/2009-1323
## Odluku o opozivu člana Nadzornog odbora trgovačkog društva "Lipovica" d.o.o.

### NN 56/2009 (13.5.2009.), Odluku o opozivu člana Nadzornog odbora trgovačkog društva "Lipovica" d.o.o.

56 13.05.2009 Odluku o opozivu člana Nadzornog odbora trgovačkog društva "Lipovica" d.o.o.

VLADA REPUBLIKE HRVATSKE

1328

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke VIlI. stavka 2. Odluke o osnivanju trgovačkog društva »Lipovica« d.o.o. u Popovači (»Narodne novine«, br. 99/2002 i 127/2007), Vlada Republike Hrvatske je na sjednici održanoj 7. svibnja 2009. godine donijela

ODLUKU

O OPOZIVU ČLANA NADZORNOG ODBORA TRGOVAČKOG DRUŠTVA »LOPOVICA« d.o.o.

Opoziva se mr. sc. IVAN DAMJANOVIĆ dužnosti člana Nadzornog odbora trgovačkog društva »Lipovica« d.o.o.

Klasa: 080-02/09-02/58

Urbroj: 50304/2-09-01

Zagreb, 7. svibnja 2009.

Predsjednik
dr. sc. Ivo Sanader, v. r.

Odluka, NN 56/2009-1328
## Odluku o imenovanju člana Nadzornog odbora trgovačkog društva "Lipovica" d.o.o.

### NN 56/2009 (13.5.2009.), Odluku o imenovanju člana Nadzornog odbora trgovačkog društva "Lipovica" d.o.o.

56 13.05.2009 Odluku o imenovanju člana Nadzornog odbora trgovačkog društva "Lipovica" d.o.o.

VLADA REPUBLIKE HRVATSKE

1329

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke VIII. stavka 2. Odluke o osnivanju trgovačkog društva »Lipovica« d.o.o. u Popovači (»Narodne novine«, br. 99/2002 i 127/2007), Vlada Republike Hrvatske je na sjednici održanoj 7. svibnja 2009. godine donijela

ODLUKU

O IMENOVANJU ČLANA NADZORNOG ODBORA TRGOVAČKOG DRUŠTVA »LIPOVICA« d.o.o.

Imenuje se MIROSLAV MIHOCI članom Nadzornog odbora trgovačkog društva »Lipovica« d.o.o.

Klasa: 080-02/09-01/63

Urbroj: 50304/2-09-01

Zagreb, 7. svibnja 2009.

Predsjednik
dr. sc. Ivo Sanader, v. r.

Odluka, NN 56/2009-1329
## Rješenje o razrješenju ravnatelja Državnog zavoda za mjeriteljstvo

### NN 56/2009 (13.5.2009.), Rješenje o razrješenju ravnatelja Državnog zavoda za mjeriteljstvo

56 13.05.2009 Rješenje o razrješenju ravnatelja Državnog zavoda za mjeriteljstvo

VLADA REPUBLIKE HRVATSKE

1330

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 47. stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 7. svibnja 2009. godine donijela

RJEŠENJE

O RAZRJEŠENJU RAVNATELJA DRŽAVNOG ZAVODA ZA MJERITELJSTVO

Razrješuje se MIRKO VUKOVIĆ dužnosti ravnatelja Državnog zavoda za mjeriteljstvo.

Klasa: 080-02/09-02/57

Urbroj: 50304/2-09-01

Zagreb, 7. svibnja 2009.

Predsjednik
dr. sc. Ivo Sanader, v. r.

Rješenje, NN 56/2009-1330
## Rješenje o imenovanju ravnatelja Državnog zavoda za mjeriteljstvo

### NN 56/2009 (13.5.2009.), Rješenje o imenovanju ravnatelja Državnog zavoda za mjeriteljstvo

56 13.05.2009 Rješenje o imenovanju ravnatelja Državnog zavoda za mjeriteljstvo

VLADA REPUBLIKE HRVATSKE

1331

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 47. stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 7. svibnja 2009. godine donijela

RJEŠENJE

O IMENOVANJU RAVNATELJA DRŽAVNOG ZAVODA ZA MJERITELJSTVO

Imenuje se mr. sc. KREŠIMIR BUNTAK ravnateljem Državnog zavoda za mjeriteljstvo.

Klasa: 080-02/09-01/60

Urbroj: 50304/2-09-01

Zagreb, 7. svibnja 2009.

Predsjednik
dr. sc. Ivo Sanader, v. r.

Rješenje, NN 56/2009-1331
## Rješenje o imenovanju privremene ravnateljice Hrvatskog zavoda za hitnu medicinu

### NN 56/2009 (13.5.2009.), Rješenje o imenovanju privremene ravnateljice Hrvatskog zavoda za hitnu medicinu

56 13.05.2009 Rješenje o imenovanju privremene ravnateljice Hrvatskog zavoda za hitnu medicinu

VLADA REPUBLIKE HRVATSKE

1332

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 207. stavka 1. Zakona o zdravstvenoj zaštiti (»Narodne novine«, broj 150/2008), Vlada Republike Hrvatske je na sjednici održanoj 7. svibnja 2009. godine donijela

RJEŠENJE

O IMENOVANJU PRIVREMENE RAVNATELJICE HRVATSKOG ZAVODA ZA HITNU MEDICINU

Imenuje se MAJA GRBA BUJEVIĆ, dr. med., privremenom ravnateljicom Hrvatskog zavoda za hitnu medicinu.

Klasa: 080-02/09-01/61

Urbroj: 50304/2-09-01

Zagreb, 7. svibnja 2009.

Predsjednik
dr. sc. Ivo Sanader, v. r.

Rješenje, NN 56/2009-1332
## Rješenje o imenovanju predsjednika i članova Upravnog vijeća Agencije za plaćanja u poljoprivredi, ribarstvu i ruralnom razvoju

### NN 56/2009 (13.5.2009.), Rješenje o imenovanju predsjednika i članova Upravnog vijeća Agencije za plaćanja u poljoprivredi, ribarstvu i ruralnom razvoju

56 13.05.2009 Rješenje o imenovanju predsjednika i članova Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

1333

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 7. stavaka 2. i 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, broj 30/2009), Vlada Republike Hrvatske je na sjednici održanoj 7. svibnja 2009. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

1. Imenuje se mr. sc. BOŽIDAR PANKRETIĆ, ministar poljoprivrede, ribarstva i ruralnog razvoja, predsjednikom Upravnog vijeća Agencije za plaćanja u poljoprivredi, ribarstvu i ruralnom razvoju, po položaju.

2. Za članove Upravnog vijeća Agencije za plaćanja u poljoprivredi, ribarstvu i ruralnom razvoju, imenuju se:

– PETAR ČOBANKOVIĆ

– SILVIA CIKOŠ

– ŽAKLINA JURIŠlĆ

– NADA ZRINUŠIĆ.

Klasa: 080-02/09-01/64

Urbroj: 50304/2-09-01

Zagreb, 7. svibnja 2009.

Predsjednik
dr. sc. Ivo Sanader, v. r.

Rješenje, NN 56/2009-1333
## Rješenje o imenovanju predsjednice, zamjenice predsjednice, članova i tajnice Povjerenstva za provođenje izbora za Skupštinu Hrvatske poljoprivredne komore

### NN 56/2009 (13.5.2009.), Rješenje o imenovanju predsjednice, zamjenice predsjednice, članova i tajnice Povjerenstva za provođenje izbora za Skupštinu Hrvatske poljoprivredne komore

56 13.05.2009 Rješenje o imenovanju predsjednice, zamjenice predsjednice, članova i tajnice Povjerenstva za provođenje izbora za Skupštinu Hrvatske poljoprivredne komore

VLADA REPUBLIKE HRVATSKE

1334

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 26. stavka 1. Zakona o Hrvatskoj poljoprivrednoj komori (»Narodne novine«, broj 30/2009), Vlada Republike Hrvatske je na sjednici održanoj 7. svibnja 2009. godine donijela

RJEŠENJE

O IMENOVANJU PREDSJEDNICE, ZAMJENICE PREDSJEDNICE, ČLANOVA I TAJNICE POVJERENSTVA ZA PROVOĐENJE IZBORA ZA SKUPŠTINU HRVATSKE POLJOPRIVREDNE KOMORE

1. Imenuje se SILVIA CIKOŠ predsjednicom Povjerenstva za provođenje izbora za Skupštinu Hrvatske poljoprivredne komore.

2. Imenuje se NATALIJA FUNDURULIĆ zamjenicom predsjednice Povjerenstva za provođenje izbora za Skupštinu Hrvatske poljoprivredne komore.

3. Za članove Povjerenstva za provođenje izbora za Skupštinu Hrvatske poljoprivredne komore, imenuju se:

– ZDENKA BERAK FAKIN

– TOMISLAV PAVKOVIĆ

– NATAŠA BENIĆ EINBUCHLER

– IVAN HODALIĆ

– IVAN KOLAR

– IVAN KATALINIĆ

– BETI VOLIĆ

– ZDRAVKO BARAČ.

4. Imenuje se BRIGITA ORLIĆ tajnicom Povjerenstva za provođenje izbora za Skupštinu Hrvatske poljoprivredne komore.

Klasa: 080-02/09-01/65

Urbroj: 50304/2-09-01

Zagreb, 7. svibnja 2009.

Predsjednik
dr. sc. Ivo Sanader, v. r.

Rješenje, NN 56/2009-1334
## Rješenje kojim se Klinici za kožne i spolne bolesti Kliničkog bolničkog centra Zagreb verificira i dodjeljuje naziv "Referentni centar Ministarstva zdravstva i socijalne skrbi za kontaktnu alergiju"

### NN 56/2009 (13.5.2009.), Rješenje kojim se Klinici za kožne i spolne bolesti Kliničkog bolničkog centra Zagreb verificira i dodjeljuje naziv "Referentni centar Ministarstva zdravstva i socijalne skrbi za kontaktnu alergiju"

MINISTARSTVO ZDRAVSTVA I SOCIJALNE SKRBI

1343

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavak 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinici za kožne i spolne bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za kontaktnu alergiju«.

Klasa: UP/I-510-01/08-01/19

Urbroj: 534-07-l-2/5-09-13

Zagreb, 9. ožujka 2009.

Ministar
mr. Darko Milinović, dr. med., v. r.

Rješenje, NN 56/2009-1343
## Rješenje kojim je društvu CVH Zastupanje d.o.o., Zagreb, prestala važiti dozvola za obavljanje djelatnosti zastupanja u osiguranju

### NN 56/2009 (13.5.2009.), Rješenje kojim je društvu CVH Zastupanje d.o.o., Zagreb, prestala važiti dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1347

Na temelju članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 6. Zakona o osiguranju (»Narodne novine« broj 151/05 i 87/08) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 7. svibnja 2009. godine, donijela je

RJEŠENJE

I. Društvu CVH Zastupanje d.o.o., Zagreb, Ilica 15/I, prestala je važiti dozvola za obavljanje djelatnosti zastupanja u osiguranju izdana 8. ožujka 2007. godine rješenjem klasa: UP/I-453-02/07-38/02, urbroj: 326-112-07-2.

II. Izreka ovog rješenja objavit će se u »Narodnim novinama«.

Klasa: UP/I-453-02/09-38/7

Urbroj: 326-112-09-1

Zagreb, 7. svibnja 2009.

Predsjednik Uprave
Ante Samodol, v. r.

Rješenje, NN 56/2009-1347
## Rješenje kojim je Jozi Stojanu vlasniku obrta za zastupanje u osiguranju Nelsa, Trogir, prestala važiti dozvola za obavljanje djelatnosti zastupanja u osiguranju

### NN 56/2009 (13.5.2009.), Rješenje kojim je Jozi Stojanu vlasniku obrta za zastupanje u osiguranju Nelsa, Trogir, prestala važiti dozvola za obavljanje djelatnosti zastupanja u osiguranju

56 13.05.2009 Rješenje kojim je Jozi Stojanu vlasniku obrta za zastupanje u osiguranju Nelsa, Trogir, prestala važiti dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1348

Na temelju odredbe članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 6. u svezi članka 236. stavak 4. Zakona o osiguranju (»Narodne novine« broj 151/05 i 87/08) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 7. svibnja 2009. godine, donijela je

RJEŠENJE

I. Jozi Stojanu iz Splita, Doverska 26, vlasniku obrta za zastupanje u osiguranju Nelsa, Trogir, Kneza Trpimira 9, prestala je važiti dozvola za obavljanje djelatnosti zastupanja u osiguranju izdana dana 13. lipnja 2008. godine rješenjem klasa: UP/I-453-02/08-37/17, urbroj: 326-112-08-2.

II. Izreka ovog rješenja objavit će se u »Narodnim novinama«.

Klasa: UP/I-453-02/09-37/32

Urbroj: 326-112-09-1

Zagreb, 7. svibnja 2009.

Predsjednik Uprave
Ante Samodol, v. r.

Rješenje, NN 56/2009-1348
## Rješenje kojim se društvu Wehring & Wolfes d.o.o. za zastupanje u osiguranju, Stobreč, daje dozvola za obavljanje poslova zastupanja u osiguranju

### NN 56/2009 (13.5.2009.), Rješenje kojim se društvu Wehring & Wolfes d.o.o. za zastupanje u osiguranju, Stobreč, daje dozvola za obavljanje poslova zastupanja u osiguranju

56 13.05.2009 Rješenje kojim se društvu Wehring & Wolfes d.o.o. za zastupanje u osiguranju, Stobreč, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1349

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu društva Wehring & Wolfes GmbH, Messberg 1, Hamburg, Republika Njemačka, zastupanog po punomoćniku Ivi Smrke, odvjetniku iz Splita, Domovinskog rata 10, osnivača društva Wehring & Wolfes d.o.o. za zastupanje u osiguranju, »u osnivanju«, Stobreč, Stepinčeva 38, za izdavanje dozvole za obavljanje poslova zastupanja u osiguranju, na sjednici održanoj 7. svibnja 2009. donijela je

RJEŠENJE

I. Društvu Wehring & Wolfes d.o.o. za zastupanje u osiguranju, Stobreč, Stepinčeva 38, daje se dozvola za obavljanje poslova zastupanja u osiguranju.

II. Društvo Wehring & Wolfes d.o.o. za zastupanje u osiguranju, Stobreč, Stepinčeva 38, dužno je poslove zastupanja u osiguranju obavljati kao isključivu djelatnost.

III. Društvo Wehring & Wolfes d.o.o. za zastupanje u osiguranju, Stobreč, Stepinčeva 38, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/09-37/31

Urbroj: 326-112-09-2

Zagreb, 7. svibnja 2009.

Predsjednik Uprave
Ante Samodol, v. r.

Rješenje, NN 56/2009-1349
## Rješenje kojim se daje suglasnost društvu za upravljanje investicijskim fondovima ICF Invest d.o.o., Zagreb, na imenovanje članice Uprave društva Dragane Resan iz Zagreba

### NN 56/2009 (13.5.2009.), Rješenje kojim se daje suglasnost društvu za upravljanje investicijskim fondovima ICF Invest d.o.o., Zagreb, na imenovanje članice Uprave društva Dragane Resan iz Zagreba

56 13.05.2009 Rješenje kojim se daje suglasnost društvu za upravljanje investicijskim fondovima ICF Invest d.o.o., Zagreb, na imenovanje članice Uprave društva Dragane Resan iz Zagreba

HRVATSKA AGENCIJA ZA NADZOR FINANCIJSKIH USLUGA

1350

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06 i 130/08), Hrvatska agencija za nadzor financijskih usluga, odlučujući o zahtjevu društava ICF Invest d.o.o., iz Zagreba, Miramarska 24, u predmetu izdavanja suglasnosti za imenovanje članice Uprave društva Dragane Resan iz Zagreba, Antuna Šoljana 7, temeljem odluke Uprave na sjednici održanoj 7. svibnja 2009., donijela je:

RJEŠENJE

1. Daje se suglasnost društvu za upravljanje investicijskim fondovima ICF Invest d.o.o., Zagreb, Miramarska 24, na imenovanje članice Uprave društva Dragane Resan iz Zagreba, Antuna Šoljana 7.

2. Izreka ovoga rješenja objavit će se u »Narodnim novinama«.

Klasa: UP/I-451-04/09-05/7

Urbroj: 326-113-9-08

Zagrebu, 7. svibnja 2009.

Predsjednik Uprave
Ante Samodol, v. r.

Rješenje, NN 56/2009-1350
## Rješenje kojim se Allianz ZB d.o.o. društvu za upravljanje obveznim mirovinskim fondom, Zagreb, produžava rok na 12 mjeseci za usklađivanje aktivnosti ulaganja imovine AZ obveznog mirovinskog fonda u dionice Petrokemije d.d. sa zakonskim odredbama

### NN 56/2009 (13.5.2009.), Rješenje kojim se Allianz ZB d.o.o. društvu za upravljanje obveznim mirovinskim fondom, Zagreb, produžava rok na 12 mjeseci za usklađivanje aktivnosti ulaganja imovine AZ obveznog mirovinskog fonda u dionice Petrokemije d.d. sa zakonskim odredbama

56 13.05.2009 Rješenje kojim se Allianz ZB d.o.o. društvu za upravljanje obveznim mirovinskim fondom, Zagreb, produžava rok na 12 mjeseci za usklađivanje aktivnosti ulaganja imovine AZ obveznog mirovinskog fonda u dionice Petrokemije d.d. sa zakonskim odredbama

HRVATSKA AGENCIJA ZA NADZOR FINANCIJSKIH USLUGA

1351

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), primjenom odredbi članka 73. stavka 3. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), Hrvatska agencija za nadzor financijskih usluga, odlučujući o zahtjevu Allianz ZB d.o.o. društva za upravljanje obveznim mirovinskim fondom, Zagreb, Ulica Ivana Lučića 2/A, za produženje roka za usklađivanje aktivnosti ulaganja imovine AZ obveznog mirovinskog fonda, na sjednici održanoj dana 7. svibnja 2009. donosi:

RJEŠENJE

1. Allianz ZB d.o.o. društvu za upravljanje obveznim mirovinskim fondom, Zagreb, Ulica Ivana Lučića 2/A, produžava se rok na 12 (dvanaest) mjeseci za usklađivanje aktivnosti ulaganja imovine AZ obveznog mirovinskog fonda u dionice Petrokemije d.d. sa zakonskim odredbama, a koji rok teče od dana povrede odredbi odnosno od dana 7. studenog 2008.

2. Izreka ovog Rješenja objavit će se u »Narodnim novinama«.

Klasa: UP/I-140-01/09-36/13

Urbroj: 326-322-09-1

Zagreb, 7. svibnja 2009.

Predsjednik Uprave
Ante Samodol, v. r.

Rješenje, NN 56/2009-1351